钦定古今图书集成/明伦汇编/氏族典/第388卷 > 李说
## 钦定古今图书集成/明伦汇编/氏族典/第388卷 > 李说

按《唐书淮安王神通传》：“神通子孝节，孝节四世孙说，
字岩甫。父遇及，天宝时为御史中丞、东畿采访使。说
以荫补率府兵曹参军。马燧节度太原，辟署少尹，迁
汾州刺史。李自良代燧，复奏为少尹。自良卒，诏以通
王为节度大使，授说行军司马、节度留后，擢检校礼
部尚书、节度使，累封陇西县男。说精于职，筑天成军”，
边备积完。晚被疾不能事，军几乱。卒，赠尚书右仆射。